ইলোল রাজ্য

ইলোল রাজ্য ছিলো ব্রিটিশ শাসিত ভারতে অবস্থিত একটি অ-তোপ সেলামী ক্ষুদ্র দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি বরোদা এবং গুজরাত রাজ্য এজেন্সির মহীকাণ্ঠা এজেন্সিতে অবস্থিত রাজ্যগুলির মধ্যে একটি ছিলো। রাজ্যটির রাজনিবাস ছিলো ইলোল গ্রাম, এটি বর্তমানে গুজরাত রাজ্যের মেহসানা জেলায় অবস্থিত৷ রাজ্যটি ছিল একটি চতুর্থ শ্রেণীর দেশীয় রাজ্য।

 ইতিহাস 
১৫ টি গ্রাম সংবলিত ইলোল রাজ্য ১৯ বর্গমাইল বা ৪৯ বর্গ কিলোমিটার অঞ্চল জুড়ে বিস্তৃত ছিল এবং ১৯৩১ খ্রিস্টাব্দের জনগণনা অনুসারে এটির মোট জনসংখ্যা ছিল ৪,৬৬২ জন। রাজ্যটি হিন্দু ঝালা রাজবংশীয় মাকবানা কোলীদের দ্বারা শাসিত হতো।

১৯০১ খ্রিস্টাব্দের জনগণনা অনুসারে রাজ্যটির জনসংখ্যা ছিল ৩,৮০৬ জন। রাজ্যটির তিন-চতুর্থাংশ জমি ফসলি জমি ছিল। ওই বছর মোট রাজস্বের পরিমাণ ছিল ২০,৯৮২ ভারতীয় মুদ্রা যার ১,৮৬৩ ভারতীয় মুদ্রা বরোদা রাজ্যের গায়কোয়াড়দের, ৪২৮ ভারতীয় মুদ্রা ইদার রাজ্যের শাসকদের এবং ১৭ ভারতীয় মুদ্রা আহ্মেদনগর রাজ্যের শাসকদের কর হিসেবে দেওয়া হত।

১৯৪৩ খ্রিস্টাব্দের ১০ই জুলাই বরোদা রাজ্যতে সংযুক্ত হওয়ার জন্য সংযুক্তকরণের বিষয় হিসাবে এটি ঘোষিত দেশীয় রাজ্য হয়ে ওঠে৷ বৃহত্তর এজেন্সি গঠনের লক্ষ্যে পূর্ববর্তী ও পরবর্তী বহু দেশীয় রাজ্যের মতো এটিও বরোদা এজেন্সিতে স্থানান্তরিত হয়৷McLeod, John; Sovereignty, power, control: politics in the States of Western India, 1916–1947; Leiden u.a. 1999; ; p. 160 রাজ্যটির শেষ শাসক ঠাকুর শিবসিং মাকোয়ানা বরোদা রাজ্যে সংযুক্তি থেকে ভারতের স্বাধীনতালাভ অবধি নামমাত্র এই রাজ্যটি শাসন করতেন৷ ১ মে ১৯৪৯ খ্রিস্টাব্দে বরোদা একীভূতকরণের দলিল স্বাক্ষরিত করে ভারতীয় অধিরাজ্যে যোগদান করলে এই রাজ্যটিও ভারতের বোম্বে রাজ্যের অংশীভূত হয়৷

 শাসকবর্গ 
ইলোল দেশীয় রাজ্যের শাসকগণ ঠাকুর উপাধিতে ভূষিত হতেন।http://www.indianrajputs.com/view/ilol
 বাঘসিংজী
 সবলসিংজী বাঘসিংজী
 প্রতাপসিংজী সবলসিংজী
 জীবসিংজী প্রতাপসিংজী
 অমরসিংজী জীবসিংজী
 কুবেরসিংজী অমরসিংজী
 তখতসিংজী কুবেরসিংজী
 দৌলতসিংজী তখতসিংজী
 নাহরসিংজী দৌলতসিংজী
 দীপসিংজী নাহরসিংজী
 ১৬ এপ্রিল ১৮৬৬ - ১৮৯৮ : ভক্তসিংজী
 ১৮৬৬ - ১৮৮২ -রাজ প্রতিনিধিত্ব
 ১৮৯৮ : হরিসিংজী ভক্তসিংজী
 ১৮৯৮ - ১৮৯৯ : দানসিংজী ভক্তসিংজী
 ১৮৯৯ : মোতিসিংজী দানসিংজী
 ১৮৯৯ - ১৯০২ : মানসিংজী মোতিসিংজী
 ২৯ অক্টোবর ১৯০২ - ১৯২৭ : বাজেসিংজী মানসিংজী (দত্তক পুত্র)
 ১৯০২ - ১৯১৬ -রাজ প্রতিনিধিত্ব
 ১৮ অক্টোবর ১৯২৭ - ১৩ মার্চ ১৯৬৫ : শিবসিংজী বাজেসিংজী
 ১৯২৭ - ১৯৩৫ -রাজ প্রতিনিধিত্ব

 তথ্যসূত্র 

বিষয়শ্রেণী:গুজরাতের ইতিহাস
বিষয়শ্রেণী:গুজরাতের দেশীয় রাজ্য